b'\n_START_ARTICLE_\nJugoslavija na olimpijskih igrah\n_START_PARAGRAPH_\nJugoslavija na olimpijskih igrah, kjer je sodelovala med letoma 1920 in 1988 na \xc5\xa1estnajstih poletnih olimpijskih igrah in trinajstih zimskih olimpijskih igrah, pod dr\xc5\xbeavnimi imeni Kraljevina Srbov, Hrvatov in Slovencev, Kraljevina Jugoslavija, Federativna ljudska republika Jugoslavija in Socialisti\xc4\x8dna federativna republika Jugoslavija. Na poletnih olimpijskih igrah je Jugoslavija osvojila \xc5\xa1estindvajset zlatih, devetindvajset srebrnih in osemindvajset bronastih medalj, na zimskih olimpijskih igrah pa tri srebrne in eno bronasto medaljo.'